Laredo (Cantabria) - Uiquipedia

# Laredo (Cantabria)

### De Uiquipedia

Laredo dende l'aire

Laredo ye un municipiu español de la Comunidá Autónoma de Cantabria, asitiáu na parte oriental de la mesma y xunto al Mar Cantábricu.

Na cabeza comarcal del baxu Asón, y como tal empresta servicios a los sos municipios alyacentes (Colindres, Limpias, Bárcena de Cicero, Liendo, Ampuero, etc.).

Ta asitiáu na desembocadura oriental el ríu Asón, na so mayor parte nun estensu arenal de más de 5 km nomáu La Salvé. Poro, la so superficie ye mayoritariamante llana y arenosa; anque alredor d'ella apaecen tarrenos allomaos. La mayor parte del territoriu ta ocupáu por edificaciones, anque ye común l'apaición de viesques d'ocalitos, pinos y castaños, así como vexetación dunar n'arees de playa.

Económicamente, tien pasao de vivir hai poco más de 30 años de la pesca a vivir del seutor servicios. Dientro del seutor servicios tien mención especial la hostelería, a la que se dedica una parte importante de la población autiva, y destinada a cubrir les necesidaes de les numberoses persones que visiten la villa, sobremanera en época braniega. De fechu, Laredo ye un referente del turismu de sol y playa nel norte de la Península. La industria municipal ta basada na tresformación de los productos pesqueros, sobremanera de l'anchoa, y na pequeña empresa familiar. El primariu foi perdiendo importancia anque tovía son munchos los laredanos que se dediquen a esti tipu de trabayu.

La so hestoria vien definida pol so antiguu esplendor como localidá venceyada al Mar Cantábricu. Dientro del so núcleu urbanu son comunes les cases solariegues blasonaes y numberosos centros relixosos, onde rescampla la ilesia gótica del sieglu XIV Santa María de la Asunción.

## [editar] Localidaes

- La Arenosa
- El Callejo
- Las Cárcobas
- Las Casillas
- Laredo (Capital)
- La Pesquera
- Tarrueza
- Villante

Retrieved from "http://ast.wikipedia.org../../../l/a/r/Laredo_%28Cantabria%29_9bc0.html"

Categoría: Conceyos de Cantabria

##### Views

- Artículu
- Discusión
- Revisión actual

##### Buscar

##### Otres llingües

- Deutsch
- English
- Esperanto
- Español
- Euskara
- Français
- Italiano
- Nederlands
- Português